**Δικαιολογητικά νεοδιόριστων Εκπαιδευτικών(κλάδων ΤΕ-ΔΕ)**

1. **Εκτυπωμενο αντίγραφο της Αίτησης - Υπεύθυνης Δήλωσης** (ηλεκτρονική) με τα προσόντα / κριτήρια κατάταξης που έχει μοριοδοτηθεί και υποβλήθηκε στο ΑΣΕΠ.
2. **Αντίγραφο τίτλου σπουδών**. Σε περίπτωση ξενόγλωσσου πτυχίου χρειάζεται πιστοποιητικό αναγνώρισης από τον Δ.Ο.Α.Τ.Α.Π. περί ισοτιμίας και αντιστοιχίας καθώς και αντιστοιχία της βαθμολογικής κλίμακας αυτών με τη βαθμολογική κλίμακα των ημεδαπών.Για τους κατόχους ξενόγλωσσου πτυχίου υποβάλλεταικαι απολυτήριο Ελληνικού Λυκείου ως αποδεικτικό Ελληνομάθειας.
3. **Αντίγραφο μεταπτυχιακού ή διδακτορικού τίτλου** (εφόσον υπάρχει), όπου αναγράφεται η ημερομηνία κτήσης. Για τους μεταπτυχιακούς τίτλους σπουδών προσκομίζεται επιπλέον και αναλυτική βαθμολογία. Οι τίτλοι ξένων πανεπιστημίων υποβάλλονται με επίσημη μετάφραση και με τη βεβαίωση αναγνώρισης από το ΔΟΑΤΑΠ.Ειδικότερα, για την υποβολή διδακτορικού τίτλου, παρακαλούνται οι εκπαιδευτικοί να καταθέτουν συνημμένα περίληψη και τίτλο της διδακτορικής διατριβής. Για την αναγνώριση συνάφειας μεταπτυχιακού ή διδακτορικού τίτλου, συμπληρώνεται αίτηση. Η προσμέτρηση του μεταπτυχιακούή διδακτορικού για μισθολογική εξέλιξη θα αρχίσει από την ημερομηνία υποβολής της αίτησης.
4. **Βεβαιώσεις που πιστοποιούν την επαγγελματική εμπειρία (αφορά τους ΔΕ02.01,ΔΕ02.02)**
5. **Βεβαιώσεις Προϋπηρεσίας εκπαιδευτικές και μη με τα αντίστοιχα ένσημα**. Φωτοτυπία από τις αντίστοιχες Διευθύνσεις Εκπαίδευσης, όπου να προκύπτει η ιδιότητα με την οποία υπηρετήσατε, η σχέση εργασίας, το ωράριο (πλήρες ή μειωμένο) και η διάρκεια των προϋπηρεσιών ή φωτοτυπία των Συμβάσεων (οι οποίες εάν αφορούν μίσθωση έργου δεν αναγνωρίζονται σύμφωνα με το Ν.4354/2015 και δεν χρειάζεται να προσκομίζονται οι εν λόγω προϋπηρεσίες). Σε περίπτωση προϋπηρεσίας σε άλλους φορείς (εκτός των σχολικών μονάδων) πρέπει επιπροσθέτως να προσκομίζεται: βεβαίωση από τον φορέα απασχόλησης από την οποία να προκύπτει η νομική μορφή του φορέα και αν υπάγεται στο πεδίο εφαρμογής της παραγράφου 1 του άρθρου 7 του ν. 4354/2015. Για τις προϋπηρεσίες που προσκομίζετε αντίστοιχα τα ένσημα μπορούν να εκτυπωθούν μέσω της ηλεκτρονικής ιστοσελίδας του ΕΦΚΑ. Η αναγνώριση προϋπηρεσίας γίνεται μετά από αίτηση.
6. **Αντίγραφο των δύο όψεων της αστυνομικής ταυτότητας**.
7. **Aποδεικτικό ΑΦΜ.** Φωτοτυπία εκκαθαριστικoύ εφορίας ή βεβαίωση απόδοσης ΑΦΜ.
8. **Αποδεικτικό ΑΜΚΑ.**Φωτοτυπία οποιουδήποτε εντύπου στο οποίο αναγράφεται το ΑΜΚΑ.
9. **Αποδεικτικό Αριθμού Μητρώου Ασφαλισμένου(Α.Μ.Α.) ΙΚΑ** φωτοτυπία πρώτης σελίδας του Βιβλιαρίου Υγείας ή οποιουδήποτε εντύπου στο οποίο αναγράφεται το Α.Μ.Α.
10. **Πιστοποιητικό Οικογενειακής Κατάστασης** (τελευταίου τριμήνου) από το Δήμο,(για τους έγγαμους και τους γονείς ενός ή περισσότερων τέκνων. Στη περίπτωση ύπαρξης σπουδαζόντων τέκνων (άνω των 18 και έως 24 ετών), προσκομίζεται βεβαίωση σπουδών.
11. **Πιστοποιητικό στρατού τύπου Α’** ( για τους άνδρες).
12. **Φωτοτυπία της 1ης σελίδας του βιβλιάριου τραπέζης** με πρώτο όνομα δικαιούχου αυτό της/του εκπαιδευτικού (όπου θα φαίνετε καθαρά ο αριθμός IBAN).
13. **Γνωματεύσεις** (α) από παθολόγο ή Γενικό Ιατρό και (β) από ψυχίατρο, είτε του δημοσίου είτε ιδιωτών, περί υγείας και φυσικής καταλληλότητας να ασκηθούν τα διδακτικά καθήκοντα (στην γνωμάτευση να αναγράφεται ότι χορηγείται για μόνιμο διορισμό στην Εκπαίδευση).
14. **Δήλωση περιουσιακής κατάστασης** που κατατίθεται σε κλειστό φάκελο (παρέχεται από την υπηρεσία).
15. **Ατομικό Δελτίο εκπαιδευτικού**(παρέχεται από την υπηρεσία).
16. **Αίτηση τοποθέτησης**(παρέχεται από την υπηρεσία).
17. **Υπεύθυνη δήλωση** στην οποία θα δηλώνεται ότι δεν είναι φυγόποινοι ή φυγόδικοι, ότι δεν έχουν συνταξιοδοτηθεί από άλλη θέση, ότι δεν κατέχουν άλλη θέση του δημοσίου κτλ. (παρέχεται από την υπηρεσία)
18. **Αντίγραφο Ποινικού μητρώου** (ζητείται αυτεπάγγελτα από την Υπηρεσία).

**Εφόσον έχουν μοριοδοτηθεί από το ΑΣΕΠ**:

1. **Απόδειξη γνώσης ξένης γλώσσας**.(Με Κρατικό Πιστοποιητικό γλωσσομάθειας, μεπιστοποιητικά αντίστοιχου επιπέδου πανεπιστημίων ημεδαπής ή αλλοδαπής, ή με πιστοποιητικά αντίστοιχου επιπέδου άλλων φορέων (πανεπιστημίων ή μη) ανεξάρτητα από τη νομική τους μορφή, εφόσον είναι πιστοποιημένοι ή αναγνωρισμένοι από την αρμόδια αρχή της οικείας χώρας κτλ). Όλοι οι τίτλοι σπουδών ξένης γλώσσας πρέπει να συνοδεύονται από επίσημη μετάφρασή τους στην ελληνική γλώσσα:
2. **Πιστοποιητικό γνώσης χειρισμού ηλεκτρονικού υπολογιστή** στα αντικείμενα: α)επεξεργασίας κειμένων,β) υπολογιστικώνφύλλων και γ) υπηρεσιών διαδικτύου εκτός του κλάδου ΠΕ 86.
3. **Πιστοποιητικό αναπηρίας** πενήντα τοις εκατό (50%) και άνω του υποψηφίου ή του/της συζύγου ή τέκνου από ΚΕΠΑ.
4. **Πιστοποιητικό παρακολούθησης σεμιναρίου επιμόρφωσης - εξειδίκευσης στην Ε.Α.Ε.** από Α.Ε.Ι. ή άλλον φορέα του δημόσιου τομέα που εποπτεύεται από το Υπουργείο Παιδείας, Έρευνας και Θρησκευμάτων, διάρκειας τουλάχιστον τετρακοσίων **(400) ωρών**.
5. **Πιστοποιητικό παρακολούθησης σεμιναρίου επιμόρφωσης από Α.Ε.Ι.** ή άλλον φορέα του δημόσιου τομέα που εποπτεύεται από το Υπουργείο Παιδείας, Έρευνας και Θρησκευμάτων, διάρκειας τουλάχιστον τριακοσίων **(300) ωρών.**
6. **Αποδεικτικό Παιδαγωγικής και Διδακτικής Επάρκειας**. Για τους εκπαιδευτικούς που εντάσσονται σε κλάδους στους οποίους απαιτείται Παιδαγωγική και Διδακτική Επάρκεια.

Το σύνολο των ως άνω δικαιολογητικών θα κατατεθεί στην Δ/νση Δευτεροβάθμιας Εκπαίδευσης Χίου αυτοπροσώπως , κατά την παρουσίαση σας για ορκωμοσία και ανάληψη υπηρεσίας

Χίος 21/12/2021